Uite cine vorbește! Adrian Papahagi i-a făcut un portret dur lui Mihail Neamțu, fără a-l numi, după ce acesta din urmă a devenit candidatul AUR la europarlamentare.
„Să începi lăudat de Pleșu, dar să sfârșești (căci acesta e sfârșitul) luat peste picior de golani absoluți ca Simion –
Să debutezi mediatic prin dialoguri televizate cu Pleșu, Liiceanu și Patapievici, dar să ajungi partenerul mediatic al putinistului Gușă –
Să treci de la doctorat la Londra la lozinci antioccidentale de nivelul intelectual al unei Șoșoacă –
Să începi ca bursier al unor instituții prestigioase și să ajungi să cerșești bani de la Becali în văzul și bătaia de joc a întregii țări –
Să debutezi publicat de cele mai bune edituri, dar să ajungi să-ți scoți singur cărțile –
Să studiezi filozofia și teologia la cele mai bune universități, dar să alimentezi superstițiile, fobiile și conspirațiile la care aderă cei mai needucați membri ai națiunii –
Să-ți începi viața profesională la conducerea unui institut de investigare a crimelor comunismului, dar să sfârșești prestând pentru nostalgicii comunismului ceaușist –
ce imensă ratare!”, a scris Papahagi pe pagina sa de Facebook.
Si Adrian Papahagi, și Mihail Neamțu au fost apropiati ai regimului Băsescu.